Maudhui: Katika eneo la mashariki ya kati anajulikana kwa kusimamia mabadiliko ya Dubai kuwa kituo kikuu cha biashara na utalii duniani. 

Kwengineko anajulikana sana kwa kuhusika katika uendeshaji wa farasi  na kuwa mmiliki wa Godolphin stables. 

Amegonga vichwa vya habari baada ya kupatikana na mahakama kuu mjini London kuwateka nyara na kuwalazimisha watoto wake wa wawili wa kike kurudi Dubai, na kufanya kampeni ya vitisho dhidi ya mkewe wa zamani , bintimfalme Haya.

Sheikh Mohammed alizaliwa 1949 nyumbani kwao huko katika eneo la Shindagha, karibu na mkondo wa bahari wa Dubai. 

Alikuwa mtoto wa tatu kati ya watoto wanne  wa Sheikh Rashid Al Maktoum , ambaye aliitawala Dubai kwa miaka 32 tangu 1958. 

Baada ya kumaliza shule ya upili 1965, Sheikh Mohammed alihamia Uingereza katika shule ya masomo ya lugha huko Cambridge. 

Sheikh huyo aliyekuwa na umri mdogo baadaye alihudhuria mafunzo ya miezi sita katika jeshi la Uingereza kama kadeti mjini Hampshire. 

Mwaka 1968, baada ya kurudi Dubai, Shekih Mohammed aliandamana na babake katika mkutano na mtawala wa wakati huo wa Abu Dhabi Sheikh Zayed Al Nahyan, ambapo walikubali kufanya muungano ambao ulipelekea kuundwa kwaMuungano wa milki za kiarbu. 

Baada ya UAE kupata uhuru wake  kutoka Uingereza mwaka 1971, Sheikh Mohammed aliteuliwa kuwa waziri wa ulinzi - wadhfa ambao hadi wa leo anaushikilia. 

Mamia ya majumba ya ghorofa Dubai

Sheikh Mohammed pia alihusishwa katika mpango wa babake wa  kufidia upungufu wa hifadhi ya mafuta Dubai  kupitia kuimarisha uchumi wake na kulifanya eneo hilo kuwa kituo cha biashara pamoja na utalii duniani. 

Hii leo zaidi ya asilimia 95 ya mapato ya milki za kiarabu hayatokani na mafuta huku utalii ukichangia asilimia 20.

Idadi ya watu nchini Dubai imeongezeka kutoka 40,000 katika miaka ya sitini hadi milioni 3.3 , ikiwemo watu milioni 3.1 ambao hawatoki katika milki hiyo ya kiarabu, wengi ambao wanaishi katika mamia ya majumba marefu katika mji huo. 

Mwaka 1990, Sheikh Rashid alifariki baada ya ugonjwa wa muuda mrefu uliotokana na...\nMaudhui yaliyotangulia yanaweza kufupishwa kama ifuatavyo:
Sheikh Mohammed bin Rashid Al Maktoum ni matawala wa Dubai ,bilionea na makamu wa rais wa milki za kiarabu UAE.